CELEX: 32021R1863
Language: fi
Date: 2021-10-22 00:00:00
Title: Neuvoston asetus (EU) 2021/1863, annettu 22 päivänä lokakuuta 2021, tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun asetuksen (EY) N:o 1183/2005 muuttamisesta

25.10.2021   
               
               
                  FI
               
               
                  Euroopan unionin virallinen lehti
               
               
                  L 377/1
               
            
         NEUVOSTON ASETUS (EU) 2021/1863,
         annettu 22 päivänä lokakuuta 2021,
         tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun asetuksen (EY) N:o 1183/2005 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta 22 päivänä lokakuuta 2021 annetun neuvoston päätöksen (YUTP) 2021/1866 (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EY) N:o 1183/2005 (2) pannaan täytäntöön päätös 2010/788/YUTP (3) sekä säädetään tietyistä Kongon demokraattista tasavaltaa koskevaa aseidenvientikieltoa rikkoviin henkilöihin kohdistettavista toimenpiteistä, muun muassa heidän varojensa jäädyttämisestä.
                  
               
                     (2)
                  
                  
                     Yhdistyneiden kansakuntien turvallisuusneuvoston päätöslauselmalla 2582 (2021) muutettiin niitä perusteita, joiden mukaan YK:n turvallisuusneuvoston päätöslauselman 1807 (2008) 9 ja 11 kohdassa vahvistettujen rajoittavien toimenpiteiden kohteeksi otettavat henkilöt ja yhteisöt nimetään. YK:n turvallisuusneuvoston päätöslauselma 2582 (2021) pannaan täytäntöön päätöksellä (YUTP) 2021/1866.
                  
               
                     (3)
                  
                  
                     Kyseiset toimenpiteet kuuluvat Euroopan unionin toiminnasta tehdyn sopimuksen soveltamisalaan, minkä vuoksi päätöksen (YUTP) 2021/1866 täytäntöön panemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat sitä yhdenmukaisesti kaikissa jäsenvaltioissa.
                  
               
                     (4)
                  
                  
                     Asetus (EY) N:o 1183/2005 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EY) N:o 1183/2005 2 a artiklan 1 kohdan i alakohta seuraavasti:
            
                        ”i)
                     
                     
                        MONUSCOn rauhanturvaajiin tai YK:n henkilöstöön, myös asiantuntijaryhmän jäseniin, taikka lääkintähenkilöstöön tai humanitaariseen avustushenkilöstöön kohdistuvien hyökkäysten suunnittelu, johtaminen tai rahoittaminen taikka niihin osallistuminen;”
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä lokakuuta 2021.
            
               
                  Neuvoston puolesta
               
               
                  Puheenjohtaja
               
               G. DOVŽAN
            
         
         
            (1)  Katso tämän virallisen lehden sivu 33.
         
            (2)  Neuvoston asetus (EY) N:o 1183/2005, annettu 18 päivänä heinäkuuta 2005, tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan (EUVL L 193, 23.7.2005, s. 1).
         
            (3)  Neuvoston päätös 2010/788/YUTP, annettu 20 päivänä joulukuuta 2010, Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta (EUVL L 336, 21.12.2010, s. 30).